Մարտին Ֆիփս

Մարտին Ֆիփս (, ), անգլիացի կոմպոզիտոր։ Նրա հիմնական ստեղծագործական ուղղությունը ֆիլմերի երաժշտությունն է։

Ծնվել է 1968 թվականին։ Մանկությունը անցել է երաժիշտների շրջապատում։ Տարված թատերական արվեստով, նա սովորում է Մանչեստերի թատերական համալսարանում։ 1994 թվականին նա սկսում է աշխատել «BBC» -ի համար։ Առաջին ճանաչումը ձեռք է բերել 1996 թվականին՝ «Eureka Street» ֆիլմի երաժշտությունը գրելուց հետո։ Իր ամենալավ աշխատանքներից են «Հյուսիս և հարավ» և «Կույս թագուհին» մինի-սերիաների համար գրած երաժշտությունները։ Նա ստացել է Իվոր Նովելլոյի անվան մրցանակը լավագույն երաժշտություն անվանակարգում։ Վերջին ժամանակներում նրա վառ աշխատանքներից են «Համոզմունք» (2007) և «Իմաստ և զգայունություն» (2008) ֆիլմերի երաժշտությունները։ Նա ստացել է նաև բրիտանական կինոմատոգրաֆիայի ԲԱՖՏԱ մրցանակը։

 Ծանոթագրություններ 

Կատեգորիա:Անգլիացի կոմպոզիտորներ
Կատեգորիա:Անգլիացի կինոկոմպոզիտորներ
Կատեգորիա:BAFTA մրցանակի դափնեկիրներ